《中秋佳月独游垂虹亭有怀胡完夫苏子瞻钱安道》
宋代·陈舜俞

五湖人住觉天宽，有月清秋似广寒。
玉鉴光中数毛发，长虹背上倚阑干。
栖鸦误晓啼还住，白露沾衣湿又乾。
借问姑苏胡别驾，簿书灯火共谁看。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。